[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 23.5.2007

COM(2007) 270 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

ΓΙΑ ΤΗΝ ΕΦΑΡΜΟΓΗ ΑΠΟ ΤΑ ΚΡΑΤΗ ΜΕΛΗ ΤΗΣ ΟΔΗΓΙΑΣ 2000/30/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ, ΤΗΣ 6ΗΣ ΙΟΥΝΙΟΥ 2000, ΣΧΕΤΙΚΑ ΜΕ ΤΟΝ ΟΔΙΚΟ ΤΕΧΝΙΚΟ ΕΛΕΓΧΟ ΤΩΝ ΟΧΗΜΑΤΩΝ ΕΠΑΓΓΕΛΜΑΤΙΚΗΣ ΧΡΗΣΕΩΣ ΠΟΥ ΚΥΚΛΟΦΟΡΟΥΝ ΣΤΗΝ ΚΟΙΝΟΤΗΤΑ

ΠΙΝΑΚΑΣ ΠΕΡΙΕΧΟΜΕΝΩΝ

1. ΕΙΣΑΓΩΓΗ 3

2. ΟΔΗΓΙΑ 2000/30/ΕΚ 4

3. ΔΕΔΟΜΕΝΑ ΠΟΥ ΔΙΑΒΙΒΑΣΑΝ ΤΑ ΚΡΑΤΗ ΜΕΛΗ 5

4. ΤΥΠΟΙ ΠΑΡΑΒΑΣΕΩΝ 5

5. ΣΤΑΤΙΣΤΙΚΑ ΣΤΟΙΧΕΙΑ 6

6. ΤΥΠΟΙ ΚΥΡΩΣΕΩΝ 13

7. ΣΥΜΠΕΡΑΣΜΑΤΑ 14

1. ΕΙΣΑΓΩΓΗ

Η ευρωπαϊκή νομοθεσία προβλέπει σειρά μέτρων, τα οποία εξασφαλίζουν την καλή κατάσταση των επαγγελματικής χρήσεως οχημάτων που κυκλοφορούν στους ευρωπαϊκούς οδικούς άξονες προς όφελος της οδικής ασφάλειας, της προστασίας του περιβάλλοντος και του θεμιτού ανταγωνισμού:

- κανόνες πρόσβασης στο επάγγελμα που απαιτούν από τους μεταφορείς ικανή οικονομική επιφάνεια ώστε να εξασφαλίζεται σωστή συντήρηση των οχημάτων (οδηγία 96/26/EK[1])·

- περιοδικοί τεχνικοί έλεγχοι των οχημάτων που πραγματοποιούνται στα κράτη μέλη σε τακτά χρονικά διαστήματα, με ελάχιστη συχνότητα καθορισμένη σε ευρωπαϊκό επίπεδο, για τα οχήματα που είναι ταξινομημένα στο έδαφός τους (οδηγία 96/96/ΕΚ[2])·

- οδικοί τεχνικοί έλεγχοι, το αντικείμενο της παρούσας έκθεσης, οι οποίοι επιτρέπουν να εξασφαλίζεται ανά πάσα στιγμή ότι τα επαγγελματικής χρήσεως οχήματα χρησιμοποιούνται μόνον εφόσον συντηρούνται ώστε να διατηρείται υψηλό επίπεδο συμμόρφωσης προς την τεχνική κανονιστική ρύθμιση (οδηγία 2000/30/ΕΚ[3]).

Η οδηγία 2000/30/ΕΚ επέβαλε στα κράτη μέλη να έχουν θέσει σε ισχύ τις νομοθετικές, κανονιστικές και διοικητικές διατάξεις για να συμμορφωθούν πριν τις 10 Αυγούστου 2002.

Το άρθρο 6 της οδηγίας 2000/30/ΕΚ προβλέπει ότι τα κράτη μέλη διαβιβάζουν στην Επιτροπή, κάθε δύο χρόνια τα συλλεχθέντα δεδομένα των δύο τελευταίων ετών όσον αφορά τον αριθμό των οχημάτων επαγγελματικής χρήσεως που έχουν υποβληθεί σε έλεγχο, ταξινομημένων σε επτά κατηγορίες, όπως αυτές καθορίζονται στην οδηγία, και ανά χώρα κυκλοφορίας, καθώς και όσον αφορά τα ελεγχόμενα σημεία και τα διαπιστωθέντα ελαττώματα. Η οδηγία απαριθμεί δώδεκα σημεία που μπορούν να ελέγχονται κατά τον οδικό τεχνικό έλεγχο. Η μη συμμόρφωση των ελεγχθέντων σημείων πρέπει να αναφέρεται στις εκθέσεις επιθεώρησης, καθώς και η τυχόν αναστολή της χρήσης των οχημάτων που παρουσιάζουν σοβαρά ελαττώματα. Το άρθρο 11 της οδηγίας προβλέπει ότι η Επιτροπή υποβάλλει στο Συμβούλιο, με βάση τις πληροφορίες που λαμβάνει από τα κράτη μέλη, έκθεση σχετικά με την εφαρμογή της οδηγίας συνοδευόμενη από περίληψη των επιτευχθέντων αποτελεσμάτων.

Η παρούσα έκθεση της Επιτροπής είναι η πρώτη του είδους της σχετικά με την εφαρμογή της οδηγίας 2000/30/ΕΚ στα κράτη μέλη και καλύπτει την περίοδο 2003-2004. Τα δεδομένα που έχουν συλλεγεί από τα κράτη μέλη για την περίοδο αυτήν έπρεπε να είχαν διαβιβασθεί στην Επιτροπή το αργότερο στις 31 Μαρτίου 2005.

Έως την ημερομηνία αυτήν, μόνον τρία κράτη μέλη είχαν διαβιβάσει πληροφορίες για τον οδικό τεχνικό έλεγχο. Η Επιτροπή, για να έχει όσο το δυνατόν πληρέστερη εικόνα της κατάστασης στο δεδομένο πεδίο, από τα τέλη Μαρτίου 2005, έστειλε αρκετές υπομνήσεις προκειμένου να λάβει όσο το δυνατόν περισσότερα στατιστικά στοιχεία. Στα τέλη του 2005, εννέα κράτη μέλη είχαν διαβιβάσει πληροφορίες για την εφαρμογή της οδηγίας 2000/30/ΕΚ. Μετά την τελευταία υπόμνηση που εστάλη στις αρχές Απριλίου 2006, ο αριθμός αυτός έφθασε τα δεκαεπτά κράτη μέλη στα τέλη Ιουνίου 2006.

Η Επιτροπή κρίνει ότι η παρούσα έκθεση, η οποία βασίζεται στα στοιχεία δέκα επτά κρατών μελών, επιτρέπει μια πρώτη σφαιρική ανάλυση και ότι ήταν δικαιολογημένη η καθυστέρηση που παρατηρήθηκε για τη διαβίβαση των στοιχείων που ήταν αναγκαία για την εκπόνησή της.

2. ΟΔΗΓΙΑ 2000/30/ΕΚ

Η οδηγία 2000/30/ΕΚ, όπως έχει τροποποιηθεί[4], θέτει ορισμένους όρους για τη διενέργεια των οδικών τεχνικών ελέγχων των οχημάτων επαγγελματικής χρήσεως που κυκλοφορούν στο έδαφος της Κοινότητας.

Ο οδικός έλεγχος είναι έλεγχος τεχνικής φύσεως, για τον οποίο οι αρχές δεν προειδοποιούν και άρα είναι απροσδόκητος, ενός οχήματος που κυκλοφορεί στο έδαφος κράτους μέλους και πραγματοποιείται σε δημόσιους δρόμους από τις αρχές ή υπό την εποπτεία τους.

Οι οδικοί τεχνικοί έλεγχοι πρέπει να διεξάγονται χωρίς διακρίσεις ως προς την εθνικότητα του οδηγού ή τη χώρα ταξινόμησης του οχήματος επαγγελματικής χρήσης ή θέσης του σε κυκλοφορία και λαμβανομένης υπόψη της ανάγκης να μειώνονται στο ελάχιστο το κόστος και οι καθυστερήσεις που προκαλούνται στους οδηγούς και τις επιχειρήσεις.

Πρέπει να υιοθετηθεί εστιασμένη προσέγγιση όσον αφορά την επιλογή των επαγγελματικής χρήσεως οχημάτων που υποβάλλονται σε οδικούς τεχνικούς ελέγχους και να δοθεί ιδιαίτερη προσοχή στον εντοπισμό των οχημάτων που παρουσιάζουν τις περισσότερες πιθανότητες κακής συντήρησης

Εφόσον η κατάσταση ενός οχήματος επαγγελματικής χρήσης ενέχει κίνδυνο ασφάλειας που δικαιολογεί ενδεχομένως πιο διεξοδική εξέταση, το όχημα μπορεί να υποβάλλεται σε πιο σύνθετο έλεγχο σε κέντρο ελέγχου ευρισκόμενο σε μικρή απόσταση. Η χρήση ενός οχήματος που παρουσιάζει σοβαρά ελαττώματα μπορεί να ανασταλεί μέχρι την επισκευή των επικίνδυνων ελαττωμάτων που έχουν διαπιστωθεί, εφόσον το όχημα παρουσιάζει σοβαρό κίνδυνο για την οδική ασφάλεια.

3. ΔΕΔΟΜΕΝΑ ΠΟΥ ΔΙΑΒΙΒΑΣΑΝ ΤΑ ΚΡΑΤΗ ΜΕΛΗ

Η κατάσταση όσον αφορά τη διαβίβαση δεδομένων για την περίοδο 2003-2004 από τα κράτη μέλη στην Επιτροπή είναι η εξής:

Κράτη μέλη που διαβίβασαν δεδομένα | Bέλγιο, Τσεχική Δημοκρατία1, Δανία, Γερμανία, Εσθονία, Ελλάδα, Ιταλία, Λετονία, Λουξεμβούργο, Ουγγαρία, Mάλτα, Κάτω Χώρες, Aυστρία, Σλοβενία, Σλοβακία, Φινλανδία, Σουηδία, Ηνωμένο Βασίλειο |

Κράτη μέλη που δεν διαβίβασαν δεδομένα | Ισπανία, Γαλλία, Ιρλανδία, Κύπρος, Λιθουανία2, Πολωνία, Πορτογαλία |

1 Μη αξιοποιήσιμα δεδομένα

2 Παρέκκλιση

4. ΤΥΠΟΙ ΠΑΡΑΒΑΣΕΩΝ

Τα ελεγχόμενα σημεία που αποτέλεσαν το αντικείμενο των δεδομένων που διαβιβάστηκαν από τα κράτη μέλη αφορούν, τουλάχιστον, τις πτυχές του σημείου 10) του υποδείγματος ατομικής έκθεσης του παραρτήματος I της οδηγίας :

1. σύστημα πέδησης και κατασκευαστικά στοιχεία του·

2. σύστημα εξάτμισης·

3. θολερότητα καπνού (ντήζελ)·

4. εκπομπές αερίων [βενζίνη, φυσικό αέριο ή υγροποιημένο αέριο πετρελαίου (LPG)]·

5. σύστημα διεύθυνσης·

6. φώτα, διατάξεις φωτισμού και σηματοδότησης·

7. τροχοί/ελαστικά επίσωτρα·

8. ανάρτηση (ορατά ελαττώματα)·

9. πλαίσιο (ορατά ελαττώματα)·

10. ταχογράφος (εγκατάσταση)·

11. συσκευή περιορισμού ταχύτητας (εγκατάσταση)·

12. διαρροές καυσίμου ή/και λαδιού.

5. ΣΤΑΤΙΣΤΙΚΑ ΣΤΟΙΧΕΙΑ

Γενικής φύσεως στοιχεία

Ελεγχθέντα οχήματα

Ο αριθμός των οχημάτων που είναι ταξινομημένα στην Ευρωπαϊκή Ένωση και ελέγχθηκαν την περίοδο 2003-2004 ποικίλλει αισθητά ανάλογα με το κράτος μέλος (βλ. Πίνακα 1 στη συνέχεια).

Πινακας 1: Κράτη μέλη κατά φθίνοντα αριθμό οδικών τεχνικών ελέγχων

Κράτος μέλος αναφοράς | Αριθμός ελεγχθέντων οχημάτων ταξινομημένων στην ΕΕ | Οδική κίνηση 2003-20042 (σε εκατ. οχημάτων*km) | Λόγος ελεγχθέντων οχημάτων/κίνησης (x100) |

Σύνολο | Λεωφορεία |

Γερμανία | 1.826.219 | 78.873 | 1.379.363 | 132 |

Ουγγαρία | 670.225 | 65.891 | δδ | δδ |

Ηνωμένο Βασίλειο | 221.875 | 34.255 | 988.933 | 22 |

Βέλγιο1 | 104.621 | 6.211 | 187.634 | 56 |

Aυστρία | 53.942 | 4.814 | 160.708 | 34 |

Σουηδία | 41.903 | 2.310 | 148.459 | 28 |

Φινλανδία | 7.804 | 21 | 100.680 | 8 |

Σλοβακία | 4.853 | 20 | δδ | δδ |

Ιταλία | 2.633 | 1.082 | δδ | δδ |

Κάτω Χώρες | 1.730 | 1 | 269.980 | 1 |

Εσθονία | 1.705 | 144 | δδ | δδ |

Δανία | 1.485 | 13 | 95.880 | 2 |

Σλοβακία | 1313 | 182 | 29.625 | 4 |

Λιθουανία | 458 | 0 | δδ | δδ |

Ελλάδα | 306 | δδ | δδ | δδ |

Μάλτα | 137 | 13 | δδ | δδ |

Λουξεμβούργο | 40 | 2 | δδ | δδ |

1 Το Βέλγιο πραγματοποιεί πολλούς ελέγχους σε δημόσιους δρόμους, οι οποίοι όμως δεν περιλαμβάνουν όλοι οδικό τεχνικό έλεγχο, όπως εξηγείται στη συνέχεια.

2 Πηγή: Βάση Δεδομένων Διεθνούς Οδικής Κυκλοφορίας και Ατυχημάτων (International Road Traffic and Accident Database) του ΟΟΣΑ.

δδ.: δεν διατίθεται.

Ο αριθμός οδικών τεχνικών ελέγχων αποτελεί συνάρτηση της οδικής κίνησης κάθε κράτους μέλους, εξαιρουμένων των Κάτω Χωρών, οι οποίες βρίσκονται στην 3η ή την 4η θέση ως προς την οδική τους κίνηση (η οδική κίνηση στην Ουγγαρία δεν είναι γνωστή). Εκτός από τις Κάτω Χώρες, πραγματοποιούν επίσης σχετικά λίγους οδικούς τεχνικούς ελέγχους ως προς την οδική τους κίνηση η Φινλανδία, η Δανία και η Σλοβενία. Στα έξι κράτη μέλη που πραγματοποιούν τους περισσότερους οδικούς τεχνικούς ελέγχους, ο λόγος της έντασης του ελέγχου ως προς την οδική κίνηση ποικίλλει από 1 έως 6.

Το ποσοστό λεωφορείων ως προς το σύνολο των ελεγχθέντων οχημάτων σε κάθε κράτος μέλος είναι σχετικά μικρό. Υπερβαίνει το 10% των ελεγχθέντων οχημάτων μόνον στη Σλοβενία (11,4 %), το Ηνωμένο βασίλειο (15,4 %) και την Ιταλία (37,6 %). Τα λεωφορεία αντιπροσωπεύουν κάτω του 1 % του συνόλου των ελεγχθέντων οχημάτων στη Λιθουανία, τις Κάτω Χώρες, τη Φινλανδία, τη Σλοβακία και τη Δανία.

Ταξινόμηση των ελεγχθέντων οχημάτων

Το ποσοστό των ελεγχθέντων οχημάτων που ήταν ταξινομημένα στο κράτος μέλος ως προς το σύνολο των οχημάτων που υποβλήθηκαν σε οδικό τεχνικό έλεγχο ποικίλλει πολύ ανάλογα με το κράτος μέλος (βλ. Πίνακα 2 στη συνέχεια).

Έξι από τα δέκα τέσσερα κράτη μέλη, για τα οποία διατίθενται όλες οι πληροφορίες σχετικά με τη χώρα ταξινόμησης, ελέγχουν άνω του 80 % οχημάτων ταξινομημένων στο έδαφός τους. Τα γενικά στατιστικά στοιχεία δεν επαρκούν για να διασταυρωθούν οι πληροφορίες αυτές με την οδική κίνηση που παρατηρείται σε κάθε κράτος μέλος συναρτήσει της χώρας ταξινόμησης των οχημάτων.

Πίνακας 2: Ταξινόμηση των ελεγχθέντων οχημάτων

Κράτος μέλος αναφοράς | Ταξινομημένα στο κράτος μέλος | Ταξινομημένα στην ΕΕ | Ταξινομημένα εκτός ΕΕ | Σύνολο | % οχημάτων κράτους μέλους |

Bέλγιο | 54.356 | 50.265 | 7.358 | 111.979 | 48,54% |

Δανία | 1.398 | 87 | 7 | 1.492 | 93,70% |

Γερμανία | 1.414.943 | 411.276 | 226.046 | 2.052.265 | 68,95% |

Eσθονία | 1.235 | 470 | δδ | δδ | δδ |

Ελλάδα | 299 | 7 | 286 | 592 | 50,51% |

Ιταλία | 2.337 | 296 | 247 | 2.880 | 81,15% |

Λετονία | 349 | 109 | 99 | 557 | 62,66% |

Λουξεμβούργο | 14 | 26 | 0 | 40 | 35,00% |

Ουγγαρία | 653.041 | 17.184 | δδ | δδ | δδ |

Μάλτα | 137 | 0 | 0 | 137 | 100,00% |

Κάτω Χώρες | 1.607 | 123 | 6 | 1.736 | 92,57% |

Aυστρία | 35.319 | 18.623 | 11.701 | 65.643 | 53,80% |

Σλοβενία | 1.140 | 173 | 285 | 1.598 | 71,34% |

Σλοβακία | 3.972 | 881 | 85 | 4.938 | 80,44% |

Φινλανδία | 6.993 | 811 | 2.234 | 10.038 | 69,67% |

Σουηδία | 34.702 | 7.201 | 1.016 | 42.919 | 80,85% |

Ηνωμ. Βασίλειο | 211.822 | 10.053 | δδ | δδ | δδ |

Οχήματα μη σύμφωνα

Οι πληροφορίες που διαβίβασαν τα κράτη μέλη στην Επιτροπή δείχνουν ότι το ποσοστό των οχημάτων που κρίθηκαν μη σύμφωνα προς τις απαιτήσεις της οδηγίας 2000/30/ΕΚ ως προς το σύνολο των ελεγχθέντων οχημάτων ταξινομημένων στην Ευρωπαϊκή Ένωση ποικίλλει ανάλογα με το κράτος μέλος, από 72,1 % στη Δανία που είναι το υψηλότερο έως μόλις 2,6 % στο Βέλγιο (βλ. Πίνακα 3 στη συνέχεια).

Πίνακας 3: Ποσοστό μη σύμφωνων οχημάτωνως προς το σύνολο των ελεγχθέντων οχημάτων

Κράτος μέλος αναφοράς | Οχήματα ταξινομημένα στην ΕΕ (μαζί με εκείνα του κράτους μέλους αναφοράς) | Οχήματα ταξινομημένα στο κράτος μέλος αναφοράς |

Ελεγχθέντα οχήματα | % μη σύμφωνων οχημάτων | Ελεγχθέντα οχήματα | % μη σύμφωνων οχημάτων |

Δανία | 1.485 | 72,1 % | 1.398 | 73,0 % |

Mάλτα | 137 | 65,0 % | 137 | 65,0 % |

Σουηδία | 41.903 | 46,9 % | 34.702 | 47,6 % |

Ην. Βασίλειο | 221.875 | 36,9 % | 211.822 | 35,5 % |

Eσθονία | 1.705 | 11,9 % | 1.235 | δδ |

Σλοβενία | 1.313 | 11,0 % | 1.140 | 9,8 % |

Ουγγαρία | 670.225 | 10,4 % | 653.041 | 10,6 % |

Γερμανία | 1.826.219 | 10,3 % | 1.414.943 | 10,1 % |

Λουξεμβούργο | 40 | 10,0 % | 14 | δδ |

Λετονία | 458 | 8,5 % | 349 | 10,6 % |

Bέλγιο | 104.621 | 2,6 % | 54.356 | 4,9 % |

Aυστρία | 53.942 | δδ | 35.319 | δδ |

Φινλανδία | 7.804 | δδ | 6.993 | δδ |

Σλοβακία | 4.853 | δδ | 3.972 | δδ |

Iταλία | 2.633 | δδ | 2.337 | δδ |

Κάτω Χώρες | 1.730 | δδ | 1.607 | δδ |

Ελλάδα | 306 | δδ | 299 | δδ |

δδ: δεν διατίθεται.

Οι διαφορές αυτές ενδεχομένως αντανακλούν τη σχετική σημασία που προσδίδει κάθε κράτος μέλος στους οδικούς τεχνικούς ελέγχους ως προς άλλους ελέγχους που πραγματοποιούνται καθοδόν και αφορούν άλλες πτυχές των οδικών μεταφορών. Έτσι, η έκθεση που διαβίβασε το Βέλγιο δεν αφορά αποκλειστικά τους οδικούς τεχνικούς ελέγχους αλλά όλους τους ελέγχους που πραγματοποιούνται καθοδόν: η έκθεση διαχωρίζει γενικά τους ελέγχους με βάση την κοινωνική νομοθεσία σε έκτακτες μεταφορές, σε μεταφορές επικίνδυνων εμπορευμάτων, στην ευρωβινιέτα και άλλους. Οι οδικοί τεχνικοί έλεγχοι σε γενικές γραμμές δεν ταυτοποιούνται επί τούτου και γι’αυτό οι σχετικές πληροφορίες δεν είναι λεπτομερείς.

Από τα ένδεκα κράτη μέλη που έδωσαν πληροφορίες για τον αριθμό των μη σύμφωνων οχημάτων και τον συνολικό αριθμό των ελεγχθέντων οχημάτων που ήταν ταξινομημένα στην Ευρωπαϊκή Ένωση, σε έξι από αυτά σημειώνεται ποσοστό μη σύμφωνων οχημάτων από 8,5 % έως 11,9 % (βλ. Πίνακα 3).

Μεγάλο ποσοστό μη σύμφωνων οχημάτων παρατηρείται στη Δανία (72,1%), τη Μάλτα (65,0%), τη Σουηδία (46,9%) και το Ηνωμένο Βασίλειο (36,9%). Η Δανία και η Μάλτα ελέγχουν μεν λίγα οχήματα, οι στατιστικές όμως των οδικών τεχνικών ελέγχων που διαβίβασαν η Σουηδία και το Ηνωμένο Βασίλειο αφορούν μεγάλο αριθμό οχημάτων, 41.903 και 221.875 ελεγχθέντα οχήματα αντίστοιχα, ταξινομημένα στην Ευρωπαϊκή Ένωση. Το σχετικά υψηλό ποσοστό οχημάτων που κρίθηκαν μη σύμφωνα ως προς το σύνολο των ελεγχθέντων οχημάτων οφείλεται ίσως στο γεγονός ότι αυτά τα δύο κράτη μέλη εστίασαν συγκεκριμένα στα οχήματα που υποβάλλονται σε οδικούς τεχνικούς ελέγχους. Το Ηνωμένο Βασίλειο παραδείγματος χάριν, επειδή γνωρίζει ότι η ακινητοποίηση ενός οχήματος για οδικό τεχνικό έλεγχο μπορεί να έχει σοβαρές οικονομικές συνέπειες λόγω της γενίκευσης του συστήματος ολικής βελτιστοποιημένης διαχείρισης της παραγωγής, υιοθετεί μια προσέγγιση που στηρίζεται στην ανάλυση επικινδυνότητας των μεταφορέων με βάση παραμέτρους που αντανακλούν τις προηγούμενες επιδόσεις τους.

Στοιχεία ανάκράτος μέλος

Τα στοιχεία των κρατών μελών σχετικά με τους οδικούς τεχνικούς ελέγχους που πραγματοποιούνται σε οχήματα ταξινομημένα σε άλλα κράτη μέλη, όταν αυτά διατίθενται, αφορούν σε γενικές γραμμές μικρό αριθμό οχημάτων και δεν επιτρέπουν την εξαγωγή συμπερασμάτων με στατιστική αξία για τη μέση φυσική κατάσταση των οχημάτων που κυκλοφορούν στη χώρα ταξινόμησής τους. Τα συμπεράσματα που θα μπορούσαν να συναχθούν από ορισμένα από αυτά τα στοιχεία φαίνονται να έρχονται σε αντίθεση με τις πιο πρόσφατες και διεξοδικότερες μελέτες[5], οι οποίες καταλήγουν ότι τα οχήματα που κυκλοφορούν εκτός της χώρας ταξινόμησής τους βρίσκονται σε λιγότερο ικανοποιητική τεχνική κατάσταση.

Η Ουγγαρία , η Σουηδία και το Ηνωμένο Βασίλειο διαβίβασαν στατιστικές ανά κράτος μέλος ταξινόμησης που αφορούν σχετικά υψηλό αριθμό οχημάτων.

Στην Ουγγαρία (βλ. Πίνακα 4 στη συνέχεια), ο λόγος μη σύμφωνων οχημάτων / ελεγχθέντα οχήματα ανά κράτος μέλος ταξινόμησης είναι εν γένει χαμηλότερος από τον αντίστοιχο λόγο των οχημάτων των ταξινομημένων στην Ουγγαρία (10,6 %). Ο αριθμός ελέγχων οχημάτων της ΕΕ μη ταξινομημένων στην Ουγγαρία (17.184) είναι πάντως μικρός ως προς το σύνολο των οδικών τεχνικών ελέγχων που δήλωσαν οι ουγγρικές αρχές (670.225).

Πίνακας 4: Οχήματα ελεγχθέντα από την Ουγγαρία

Κράτος ταξινόμησης | Ελεγχθέντα οχήματα | Μη σύμφωνα οχήματα | Λόγος μη σύμφωνων οχημάτων / ελεγχθέντα οχήματα |

Bέλγιο | 34 | 0 | 0,0 % |

Τσεχική Δημοκρατία | 1.272 | 13 | 1,0 % |

Δανία | 167 | 0 | 0,0 % |

Γερμανία | 634 | 4 | 0,6 % |

Eσθονία | 317 | 7 | 2,2 % |

Ελλάδα | 27 | 1 | 3,7 % |

Ισπανία | 41 | 0 | 0 % |

Γαλλία | 13 | 0 | 0 % |

Iρλανδία | 0 | δδ | δδ |

Iταλία | 162 | 5 | 3,1 % |

Κύπρος | 0 | δδ | δδ |

Λετονία | 246 | 6 | 2,4 % |

Λιθουανία | 225 | 4 | 1,8 % |

Λουξεμβούργο | 31 | 0 | 0 % |

Ουγγαρία | 653.041 | 69.438 | 10,6 % |

Mάλτα | 0 | δδ | δδ |

Κάτω Χώρες | 1.202 | 7 | 0,6 % |

Aυστρία | 122 | 0 | 0,0 % |

Πολωνία | 2.010 | 13 | 0,6 % |

Πορτογαλία | 36 | 0 | 0,0 % |

Σλοβενία | 4.565 | 13 | 0,3 % |

Σλοβακία | 5.979 | 25 | 0,4 % |

Φινλανδία | 21 | 0 | 0,0 % |

Σουηδία | 79 | 0 | 0,0 % |

Ηνωμένο Βασίλειο | 1 | 0 | 0,0 % |

Σύνολο ΕΕ | 670.225 | 69.536 | 10,4 % |

δδ: δεν διατίθεται.

Στη Σουηδία (βλ. Πίνακα 5), τα ποσοστά μη σύμφωνων οχημάτων / ελεγχθέντα οχήματα ανά κράτος μέλος ποικίλλουν από 24,2% για τα οχήματα που είναι ταξινομημένα στην Αυστρία (95 ελεγχθέντα οχήματα) και 91,7% για την Ιρλανδία (12 ελεγχθέντα οχήματα). Το ποσοστό των οχημάτων που είναι ταξινομημένα στη Σουηδία είναι 47,6%. Ωστόσο, τα δεδομένα ανά κράτος μέλος ταξινόμησης αφορούν εν γένει μικρό αριθμό ελεγχθέντων οχημάτων και δεν επιτρέπουν να εξαχθούν συμπεράσματα με στατιστική αξία. Πρέπει πάντως να επισημανθεί, σε σχετικά μεγάλο αριθμό ελεγχθέντων οχημάτων, το υψηλό ποσοστό οχημάτων που κρίθηκαν μη σύμφωνα από τις σουηδικές αρχές για οχήματα ταξινομημένα στην Πολωνία, τη Λετονία, την Εσθονία και τη Λιθουανία.

Πίνακας 5: Οχήματα ελεγχθέντα από τη Σουηδία

Κράτος ταξινόμησης | Ελεγχθέντα οχήματα | Μη σύμφωνα οχήματα | Λόγος μη σύμφωνων οχημάτων / Ελεγχθέντα οχήματα |

Bέλγιο | 94 | 48 | 51,1 % |

Τσεχική Δημοκρατία | 55 | 17 | 30,9 % |

Δανία | 1.536 | 536 | 34,9 % |

Γερμανία | 587 | 208 | 35,4 % |

Εσθονία | 285 | 159 | 55,8 % |

Ελλάδα | 6 | 2 | 33,3 % |

Ισπανία | 50 | 22 | 44,0 % |

Γαλλία | 26 | 7 | 26,9 % |

Ιρλανδία | 12 | 11 | 91,7 |

Ιταλία | 28 | 15 | 53,6 % |

Κύπρος | 0 | δδ | δδ |

Λεττονία | 186 | 106 | 57,0 % |

Λιθουανία | 373 | 203 | 54,4 % |

Λουξεμβούργο | 1 | 0 | 0,0 % |

Ουγγαρία | 34 | 14 | 41,2 % |

Μάλτα | 0 | δδ | δδ |

Κάτω Χώρες | 558 | 230 | 41,2 % |

Aυστρία | 95 | 23 | 24,2 % |

Πολωνία | 1.281 | 766 | 59,8 % |

Πορτογαλία | 16 | 4 | 25,0 % |

Σλοβενία | 38 | 25 | 65,8 % |

Σλοβακία | 18 | 13 | 72,2 % |

Φινλανδία | 1.865 | 700 | 37,5 % |

Σουηδία | 34.702 | 16.514 | 47,6 % |

Ηνωμένο Βασίλειο | 57 | 31 | 54,4 % |

Σύνολο ΕΕ | 41.903 | 19.654 | 46,9 % |

δδ: δεν διατίθεται.

Στο σύνολο των οχημάτων που ελέγχθηκαν στο Ηνωμένο Βασίλειο και είναι ταξινομημένα σε άλλο κράτος μέλος (βλ. Πίνακα 6), τα ποσοστά των μη σύμφωνων οχημάτων ως προς τα οχήματα στα οποία απαγορεύθηκε η κυκλοφορία υπερβαίνουν πάντα τα ποσοστά των οχημάτων που είναι ταξινομημένα στο Ηνωμένο Βασίλειο, τα οποία είναι αντίστοιχα 35,5% και 27,5%. Αυτό ισχύει ιδίως, σε σχετικά μεγάλο αριθμό ελεγχθέντων οχημάτων στο Ηνωμένο Βασίλειο, για οχήματα ταξινομημένα στην Πορτογαλία, την Ισπανία, την Ιρλανδία, την Ιταλία, το Βέλγιο, την τσεχική Δημικρατία, την Πολωνία και τη Γαλλία.

Πίνακας 6: Οχήματα ελεγχθέντα από το Ηνωμένο Βασίλειο

Κράτος ταξινόμησης | Ελεγχθέντα οχήματα | Μη σύμφωνα οχήματα | Λόγος μη σύμφωνων οχημάτων / Ελεγχθέντα οχήματα | Οχήματα στα οποία απαγορεύ-θηκε η κυκλοφορία | Λόγος οχημάτων στα οποία απαγορεύθηκε η κυκλοφορία / Ελεγχθέντα οχήματα |

Bέλγιο | 699 | 521 | 74,5 % | 428 | 61,2 % |

Τσεχική Δημοκρατία | 181 | 128 | 70,7 % | 105 | 58,0 % |

Δανία | 60 | 23 | 38,3 % | 22 | 36,7 % |

Γερμανία | 797 | 324 | 40,7 % | 287 | 36,0 % |

Εσθονία | 26 | 16 | 61,5 % | 10 | 38,5 % |

Ελλάδα | 34 | 29 | 85,3 % | 24 | 70,6 % |

Ισπανία | 476 | 405 | 85,1 % | 341 | 71,6 % |

Γαλλία | 885 | 446 | 50,4 % | 398 | 45,0 % |

Ιρλανδία | 3.480 | 2.894 | 83,2 | 2.250 | 64,7 % |

Ιταλία | 448 | 355 | 79,2 % | 301 | 67,2 % |

Κύπρος | 2 | 2 | 100.0 % | 2 | 100,0 % |

Λεττονία | 18 | 11 | 61,1 % | 10 | 55,6 % |

Λιθουανία | 87 | 59 | 67,8 % | 46 | 52,9 % |

Λουξεμβούργο | 75 | 32 | 42,7 % | 29 | 38,7 % |

Ουγγαρία | 134 | 51 | 38,1 % | 46 | 34,3 % |

Μάλτα | 6 | 6 | 100.0 % | 6 | 100,0 % |

Κάτω Χώρες | 1.750 | 891 | 50,9 % | 712 | 40,7 % |

Αυστρία | 172 | 70 | 40,7 % | 64 | 37,2 % |

Πολωνία | 397 | 258 | 65,0 % | 210 | 52,9 % |

Πορτογαλία | 193 | 172 | 89,1 % | 132 | 68,4 % |

Σλοβενία | 51 | 30 | 58,8 % | 25 | 49,0 % |

Σλοβακία | 65 | 40 | 61,5 % | 33 | 50,8 % |

Φινλανδία | 0 | δδ | δδ | δδ | δδ |

Σουηδία | 17 | 11 | 64,7 % | 6 | 35,3 % |

Ηνωμένο Βασίλειο |211.822 |75.151 |35,5 % |58.229 |27,5 % | |Σύνολο ΕΕ |221.875 |81.925 |36,9 % |63.716 |28,7 % | |δδ: δεν διατίθεται.

6. ΤΥΠΟΙ ΚΥΡΩΣΕΩΝ

Η οδηγία δεν προβλέπει καθεστώς κυρώσεων για τις παραβάσεις που διαπιστώνονται. Οι παραβάσεις διαπιστώνονται από τα κράτη μέλη χωρίς διακρίσεις ως προς την εθνικότητα του οδηγού ή τη χώρα ταξινόμησης ή θέσης του οχήματος επαγγελματικής χρήσεως σε κυκλοφορία.

Η οδηγία 2000/30/ΕΚ επιτρέπει στην αρμόδια αρχή ή τον ελεγκτή που πραγματοποιεί τον οδικό τεχνικό έλεγχο να αναστείλει τη χρήση ενός οχήματος μέχρι να επισκευασθούν τα επικίνδυνες ελλείψεις που παρατηρήθηκαν, εφόσον καταστεί προφανές ότι το όχημα επαγγελματικής χρήσεως αποτελεί κίνδυνο για τους επιβαίνοντες σε αυτό ή σε άλλους χρήστες της οδού.

Οι σοβαρές ελλείψεις ενός οχήματος επαγγελματικής χρήσεως που ανήκει σε μη μόνιμο κάτοικο, και ιδίως εκείνα για τα οποία αναστάλθηκε η χρήση του οχήματος, πρέπει να επισημαίνονται στις αρμόδιες αρχές του κράτους μέλους ταξινόμησής του.

Οι αρμόδιες αρχές του κράτους μέλους όπου παρατηρήθηκε σοβαρή έλλειψη σε όχημα επαγγελματικής χρήσεως που ανήκει σε μη μόνιμο κάτοικο μπορούν να ζητήσουν από τις αρμόδιες αρχές του κράτους μέλους ταξινόμησής του να λάβουν κατάλληλα μέτρα κατά του παραβάτη, παραδείγματος χάριν να υποβάλλει το όχημά του σε νέο οδικό τεχνικό έλεγχο.

7. ΣΥΜΠΕΡΑΣΜΑΤΑ

1. Παρατηρείται κακή εφαρμογή της οδηγίας 2000/30/ΕΚ στα περισσότερα κράτη μέλη όσον αφορά τις υποχρεώσεις στατιστικών δεδομένων και πληροφόρησης:

- τα δεδομένα δεν κοινοποιούνται από όλα τα κράτη μέλη·

- όταν τα δεδομένα κοινοποιούνται, δεν είναι αρκετά λεπτομερή ώστε να είναι δυνατόν να γίνει διεξοδική αξιολόγηση των κοινοτικών πολιτικών σε θέματα οδικής ασφάλειας και προστασίας του περιβάλλοντος.

Η Επιτροπή κίνησε ήδη διαδικασίες παράβασης για παράλειψη των υποχρεώσεων με βάση την οδηγία 2000/30/ΕΚ κατά των κρατών μελών που δεν κοινοποίησαν ή κοινοποίησαν ατελώς τα δεδομένα που απαιτεί η εν λόγω οδηγία (παραβάσεις 2007-2041 έως 2007-2045).

2. Η οδηγία ορίζει το υπόδειγμα ατομικής έκθεσης οδικού τεχνικού ελέγχου. Αποδεικνύεται με βάση την αποκτηθείσα πείρα ότι το έντυπο αυτό δεν διευκολύνει ως έχει σήμερα την ηλεκτρονική διαβίβαση όλων των στατιστικών στοιχείων στην Επιτροπή. Καθώς η οδηγία δεν διευκρινίζει τον μορφότυπο διαβίαβασης για όλα τα στατιστικά στοιχεία, τα κράτη μέλη κοινοποιούν τις πληροφορίες ποικιλοτρόπως, γεγονός που καθιστά δύσκολη την εμπέδωση των αποτελεσμάτων.

Στο μέλλον θα ήταν καλύτερο να κοινοποιούνται τα δεδομένα με μορφότυπο άμεσα αξιοποιήσιμο με ηλεκτρονικά μέσα. Προς το σκοπό αυτό απαιτείται να καθορισθεί κοινός μορφότυπος ανταλλαγής. Με βάση την πείρα που αποκτήθηκε αυτήν την πρώτη φορά, η Επιτροπή θα μπορούσε να προτείνει κοινό μορφότυπο για την ηλεκτρονική κοινοποίηση των στατιστικών δεδομένων στην Επιτροπή.

Μολονότι η οδηγία απαιτεί να είναι η κοινοποίηση αρκετά λεπτομερής (οχήματα καταταγμένα ανά κατηγορία και ανά χώρα ταξινόμησης, λεπτομέρειες των ελεγχθέντων σημείων και διαπιστωθείσες ελλείψεις με βάση το παράρτημα I της οδηγίας 2000/30/EΚ), οι ζητούμενες πληροφορίες συχνά διαβιβάζονται κατά τρόπο εξαιρετικά συγκεντρωτικό, ο οποίος δεν επιτρέπει διεξοδική ανάλυση.

Οι υπηρεσίες της Επιτροπής θα μπορούσαν να συγκαλέσουν την « επιτροπή προσαρμογής στην τεχνική πρόοδο », η οποία είναι επιφορτισμένη να την επικουρεί στην εφαρμογή της οδηγίας 2000/30/ΕΚ, προκειμένου να αντιμετωπισθούν οι δυσκολίες που συναντούν τα κράτη μέλη στη συλλογή, τη συμπλήρωση και την κοινοποίηση των στατιστικών στοιχείων που αφορούν τους οδικούς τεχνικούς ελέγχους, καθώς και να προτείνει ενδεχομένως τροποποίηση του υποδείγματος της έκθεσης οδικού τεχνικού ελέγχου του παραρτήματος I της οδηγίας 2000/30/ΕΚ. Οι μεγάλες διακυμάνσεις στα ποσοστά μη συμμόρφωσης που παρατηρήθηκαν στα κράτη μέλη δεν είναι δυνατόν να εξηγηθούν με ανάλυση των δεδομένων που κοινοποιήθηκαν. Την εξήγηση θα ζητηθεί να δώσουν τα κράτη μέλη.

3. Πολλά κράτη μέλη ελέγχουν κυρίως οχήματα που είναι ταξινομημένα στο έδαφός τους. Το ποσοστό των οχημάτων που δεν είναι ταξινομημένα στο έδαφός τους ως προς το σύνολο των οχημάτων που ελέγχονται κυμαίνεται σε μεγάλο βαθμό (βλ. Πίνακα 2). Εφιστάται η προσοχή των κρατών μελών στο γεγονός ότι οι έλεγχοι των οχημάτων που δεν είναι ταξινομημένα στο έδαφός τους συμβάλλουν στην γενική υιοθέτηση βέλτιστης πρακτικής. Το ποσοστό αυτό πρέπει επομένως να είναι όσο το δυνατόν υψηλότερο ανάλογα με την εκάστοτε παρατηρούμενη οδική ροή.

[1] Οδηγία 96/26/ΕΚ του Συμβουλίου, της 29ης Απριλίου 1996, για την πρόσβαση στο επάγγελμα του οδικού μεταφορέα εμπορευμάτων και επιβατών και αμοιβαίας αναγνώρισης των διπλωμάτων, πιστοποιητικών και άλλων τίτλων που διευκολύνουν την πραγμάτωση του δικαιώματος εγκαταστάσεως των μεταφορέων αυτών στον τομέα των εσωτερικών και διεθνών μεταφορών ΕΕ L 124 της 23/05/1996 σ. 0001 .

[2] Οδηγία 96/96/ΕΚ του Συμβουλίου της 20ής Δεκεμβρίου 1996 για την προσέγγιση των νομοθεσιών των κρατών μελών σχετικά με τον τεχνικό έλεγχο των μηχανοκίνητων οχημάτων και των ρυμουλκουμένων τους ΕΕ L 046 της 17/02/1997 σ. 0001 – 0019.

[3] Οδηγία 2000/30/ΕΚ του Ευρωπαϊκού Κοινοβουλίου και του Συμβουλίου της 6ης Ιουνίου 2000 σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Κοινότητα· ΕΕ L 203 της 10/08/2000 σ. 0001 – 0008.

[4] Οδηγία 2003/26/ΕΚ της Επιτροπής, της 3ης Απριλίου 2003, για προσαρμογή στην τεχνική πρόοδο της οδηγίας 2000/30/EΚ του Ευρωπαϊκού Κοινοβουλίου και του Συμβουλίου σε ό,τι αφορά τις διατάξεις περιορισμού της ταχύτητας και τις εκπομπές καυσαερίων των εμπορικών οχημάτων· ΕΕ L 090 της 08/04/2003 σ 0037 – 0040.

[5] Η μελέτη " South East International Pilot " πραγματοποιήθηκε από την Vehicle and Operator Services Agency και την Highway Agency το 2005 και το 2006. Αυτή η πιλοτική μελέτη δείχνει ότι το 30,60% των βαρέων φορτηγών μη βρετανικών οχημάτων και το 42,79% των μη βρετανικών ρυμουλκούμενων δεν είναι σύμφωνα, ενώ τα ποσοστά αυτά είναι αντίστοιχα 24,60% και 30,10% για τα βρετανικά βαρέα φορτηγά οχήματα και ρυμουλκούμενα.